**AJÁNLATTÉTELI FELHÍVÁS**

Budapest Főváros IX. kerület Ferencváros Önkormányzata az Önkormányzat és a Polgármesteri Hivatal beszerzéseiről szóló 7/2013. (XI. 20.) számú polgármesteri és jegyzői együttes intézkedés (továbbiakban: Beszerzési Szabályzat) III. fejezet 2.3 pontjában szereplő, tárgyalás nélküli nyílt beszerzési eljárásban, ajánlattételre felkért Ajánlattevők részére

**Ajánlatkérő:** Budapest Főváros IX. Kerület Ferencváros Önkormányzata

**Ajánlatkérői jogkör gyakorlója:** Baranyi Krisztina, polgármester

**Kapcsolattartó:** Fenyőváriné Csanádi Brigitta

Budapest Főváros IX. Kerület Ferencvárosi Polgármesteri Hivatal Városüzemeltetési Iroda részéről

**Telefonszám:** 215-1077/512

**Cím:** 1092 Budapest, Ráday u. 26.

**E-mail cím:** csanadi.brigitta@ferencvaros.hu

## Ajánlatkérés tárgya

***Budapest IX. kerület Pöttyös utcai metrófelszín területére elkészült koncepcióterv alapján, az engedélyezési és környezetrendezési kiviteli tervdokumentációjának elkészítése a szükséges szakági egyeztetések lefolytatásával és az engedélyek, hozzájárulások beszerzésével*** – jelen ajánlattételi felhívás 1. sz. mellékletében részletezett műszaki tartalommal, valamint a tervek leszállítása papír és elektronikus változatban is az Ajánlatkérővel előzetesen egyeztetve. A koncepciótervet a 2. számú melléklet tartalmazza.

## Az ellenszolgáltatás teljesítésének feltételei, ajánlatkérő és ajánlattevő szerződéses kötelezettségei.

Teljesítési határidő:

Környezetrendezési kiviteli tervdokumentáció elkészítése és leszállítása: **2023. március 31.**

Végleges közmű egyeztetett terv elkészítése és leszállítása: **2023. május 31.** (szükséges engedélyekkel és hozzájárulásokkal). Előteljesítés lehetséges.

**A vállalási ár magában foglalja Ajánlattevőnek a teljesítéssel kapcsolatos valamennyi költségét (pl. szakági engedélyekkel kapcsolatos eljárási díjak, illetékek, adminisztrációs költségek…stb.). Az Ajánlattevő egyéb költség elszámolására nem jogosult.**

**Ajánlatkérő a vállalási árat az 3. sz. mellékletben, az ajánlattételi nyilatkozatban kéri megadni.**

**Ajánlattevő egy rész- és egy végszámlát nyújthat be** teljesítést követően kiállított szakmai teljesítésigazolás után.

Részszámla a bruttó vállalási ár legfeljebb 70%-a.

Ajánlatkérő vállalja, hogy az ellenszolgáltatás összegét az igazolt teljesítést követően utólag, a teljesítés alapján kiállított és benyújtott számla ellenében, amennyiben számlakifogás nem merül fel, a számla kiállítását követő 30 napon belül átutalással teljesíti.

**A tevékenység ellátásával kapcsolatos részletes követelményrendszer:**

Ajánlattevőnek felróható késedelmes teljesítés esetén Ajánlatkérő késedelmi kötbér érvényesítésére jogosult. A kötbér mértéke naponta 70.000,- Ft (azaz hetvenezer forint) arra figyelemmel, hogy Ajánlatkérő legfeljebb 20 napos, késedelmi kötbérrel terhelt késedelmes teljesítést fogad el. Ezt meghaladó késedelem esetén Ajánlatkérő a szerződéstől térítési kötelezettség és indokolás nélkül elállhat.

A teljesítés Ajánlattevőnek felróható meghiúsulása esetén Ajánlatkérő meghiúsulási kötbér érvényesítésére jogosult. A kötbér mértéke a nettó díj 30%-a. Ajánlattevő Ajánlatkérőnek a kötbért meghaladó kárát is köteles teljes összegben megtéríteni.

## Az ajánlati dokumentáció benyújtásának helye, módja és ideje:

**Az ajánlatokat elektronikus úton kérjük megküldeni a varosuzem@ferencvaros.hu és a csanadi.brigitta@ferencvaros.hu címre,** **tárgyban kérjük megjelölni *„Bp. IX. kerület Pöttyös utcai metrófelszín területére engedélyezési és környezetrendezési kiviteli tervdokumentáció elkészítése”.***

**FONTOS! Az árat tartalmazó 3. számú mellékletet (Ajánlattételi nyilatkozat) jelszóval titkosítva kérjük megküldeni! A megnyitáshoz szükséges jelszó az ajánlattételi határidő lejártát követő 24 órán belül küldendő meg egyidejűleg a csanadi.brigitta@ferencvaros.hu e-mail címre, valamint a** **varosuzem@ferencvaros.hu** **e-mail címre.**

Az ajánlat elkészítésével és benyújtásával kapcsolatban felmerülő valamennyi költséget és kockázatot az Ajánlattevőnek kell viselnie.

**Az ajánlatok benyújtásának határideje 2022. december 1. csütörtök 15:00**

Ajánlattevő az ajánlati felhívással kapcsolatban **2022. november 28. hétfő 12:00 óráig bezárólag** a csanadi.brigitta@ferencvaros.hu e-mail címen kérhet információt.

Ajánlattevő az ajánlatát a pályázat benyújtását követően kizárólag Ajánlatkérő kifejezett felhívására egészítheti ki, módosíthatja.

Ajánlatkérő az elektronikusan megküldött ajánlatot bizalmasan kezeli.

Ajánlattevő alvállalkozó bevonására jogosult, akinek tevékenységéért sajátjaként felel.

## Az ajánlatnak tartalmaznia kell:

• Kitöltött és cégszerűen aláírt „ajánlattételi nyilatkozat” (cégszerű aláírásnak minősül: az Ajánlattevő azon cégjegyzésre jogosult képviselőjének, vagy képviselőinek az aláírása, aki(k)nek az aláírási címpéldányát az ajánlathoz csatolták, továbbá a cégbélyegző lenyomat, vagy a Cégkivonatban szereplő pontos cégnév – aláírás mellett/alatt/felett történő – feltüntetése). Az Ajánlattevőnek **ajánlattételi nyilatkozatát az 3. számú melléklet kitöltésével kell megtennie és azt scannelve csatolni**.

• Nyilatkozat átláthatóságról: **Az Ajánlattevőnek az átláthatósági nyilatkozatát a 4. számú melléklet kitöltésével kell megtennie, és azt scannelve csatolni.**

• Az Ajánlattevő cégjegyzésre jogosult személyé(ei)nek **eredeti aláírási címpéldánya(i), vagy annak egyszerű másolata scannelve.**

• **Referenciák bemutatása**: Ajánlatkérő az ajánlat tárgyával megegyező, az **elmúlt 3 éven belül összesen legalább nettó 8 millió Ft** összegben tárgyi beszerzéssel azonos közterületi környezetrendezési kiviteli terv elkészítése tárgyú tervezési feladat bemutatását kéri Ajánlattevőtől az 5. számú melléklet kitöltésével és azt scannelve csatolni.

**• Tervezői jogosultságot igazoló dokumentumot és azt scannelve csatolni.**

Az ajánlatokat az Ajánlatkérő csak akkor tekinti az ajánlattételi határidőn belül benyújtottnak, ha arra az ajánlattételi határidő lejártáig sor kerül, vagyis az ajánlatok az Ajánlatkérő által megadott határidőig beérkeznek a megadott e-mail címekre.

## A beérkezett ajánlatok értékelése

Ajánlatkérő a benyújtási határidőn túl beérkezett ajánlatokat érvénytelenné nyilvánítja.

Amennyiben Ajánlatkérő az értékeléskor az ajánlat kiegészítését, pontosítását tartja szükségesnek, a pályázatban megadott e-mail címre küldi észrevételét, kérését. Amennyiben Ajánlattevő a kiegészítésre, pontosításra vonatkozó kérésnek a megadott határidőig nem tesz eleget, az pályázata érvénytelenségét vonja maga után.

**Az ajánlatok bírálati szempontjai: a legalacsonyabb ár.**

**Az eredményhirdetés várhatóan a benyújtást követő 5 munkanapon belül az Ajánlattevők értesítésével történik.**

Ajánlatkérő felhívja Ajánlattevő figyelmét, hogy az értékelési eljárás nem nyilvános.

Ajánlatkérő az elbírálás határidejét egy alkalommal, indokolás nélkül 3 munkanappal meghosszabbíthatja, melynek tényéről az Ajánlattevőket elektronikus úton tájékoztatni köteles.

Ajánlatkérő az ajánlatok elbírálása során az ajánlati áron felül további szempontokat nem vesz figyelembe.

Ajánlatkérő kiköti, hogy a döntését nem indokolja, továbbá fenntartja a jogot, hogy az eljárást indokolás nélkül bármikor eredménytelennek nyilvánítsa, illetve az ajánlattételi határidő lejárta előtt az ajánlattételi felhívást visszavonja.

*Ajánlatkérő jogosult az eljárást eredménytelennek nyilvánítani, amennyiben az ajánlati ár magasabb a rendelkezésére álló anyagi fedezet összegénél.*

*Ajánlatkérő nem vállal garanciát a szerződés megkötésére.*

## Szerződéskötés, egyéb információk

A nyertes Ajánlattevővel a szerződéskötés várható időpontja az eredmény kihirdetésétől számítva 15 nap.

Ajánlatkérő felhívja Ajánlattevők figyelmét, hogy a szerződéskötés megjelölt időpontja tájékoztató jellegű, a pontos dátumról és a helyszínről az Ajánlatkérő – az ajánlatok elbírálását követően – elektronikus levélben értesíti a nyertes Ajánlattevőt.

Ajánlatkérő az eljárás nyertesével, vagy annak visszalépése esetén a következő legalacsonyabb árat tartalmazó érvényes ajánlatot benyújtó Ajánlattevővel köt szerződést.

A nyertes Ajánlattevővel Ajánlatkérő szerződést köt, melynek tervezete a jelen felhívás melléklete.

Ajánlatkérő előleget nem fizet. A szolgáltatás elvégzéséért járó díj kifizetése az igazolt teljesítést követően, számla alapján történik. Ajánlattevő a számlát az Ajánlatkérő általi teljesítésigazolást követően nyújthatja be. Ajánlatkérő az ellenszolgáltatást átutalással teljesíti, a számla kiállítását követő 30 napon belül.

Budapest, 2022.

 …………………………………..

Baranyi Krisztina

 polgármester

Mellékletek:

1. számú melléklet: Műszaki tartalom
2. számú melléklet: Pöttyös utcai metrófelszín elkészült koncepcióterv
3. számú melléklet: Ajánlattételi nyilatkozat
4. számú melléklet: Nyilatkozat az átláthatóságról
5. számú melléklet: Referenciaigazolás
6. számú melléklet: Szerződés tervezet